Marie-Luise Nikuta
D Marie-Luise Nikuta (* 25. Juli 1938 z Köln) isch e düütschi Mundartsängerin.

D Nikuta isch en uusbildeti Versicherigsfachfrau und e bekanti Sängerin und Komponischtin vo Lieder i dr Kölner Mundart, em Kölsch, wo zu de middeldütsche Dialäkt ghört.

Sid ihrere Jugend macht d Marie-Luise Nikuta bim Kölner Karneval als Sängerin mit. Wärend Joorzäänte het si all Joor s «Mottolied» für die lokali Fasnecht gschribe, und drum seit men ere au „Königin vom Mottolied“. Bim Roosemäntisgumzug z Köln faart si uf em Fäschtwage vo de Roote Funke mit.

Es bar usgwählti Lieder:
 Fastelovend wie hä es un wie hä wor, zick 150 Johr 
 Weisste Wat Mr Fahre Met Dr Strossebahn Noh Hus – Do Kannste Nix Dran Maache
 Ene Besuch em Zoo – Met jroße un met kleine Diere
 Janz Kölle dräump un jede Jeck dräump es anders
 Et kütt wie et kütt – Et kütt wie et kütt
 Nix bliev wie et es – aber wir werden das Kind schon schaukeln
 Kölle loss jonn – ins neue Jahrtausend
 Janz Kölle es e Poppespill
 Klaaf un Tratsch op kölsche Art
 E Fastelovendfoßballspill
 In Kölle gebützt
 Fastelovend em Bloot, he un am Zuckerhot
 Zokunf – mer spingkse wat kütt
 Mer stelle alles op d'r Kopp

2014 het si s letschte Mol sälber am Karneval mitgmacht, sider singt d Carolin Krause dr Nikuta ihri Mottolieder.

Ane 2003 het si au füre Kölner Christopher Street Day Cologne Pride s Mottolied gschribe.

Für ihres Wärch het d Nikuta vo der Stadt Siegburg s Guldige Härz, vo der Stadt Köln d Willi-Ostermann-Medaille und vo dr Kölner Fasnecht dr Grooss Verdienschtorde mit Biliante übercho. Au d Kölner Tradizionsgselschafte händ se für ihri Lieder uszeichnet.

D Nikuta hilft eerenamtlech bi dr Aidshilf mit.

Weblink 
 Website vo dr Marie-Luise Nikutas

Vokalist
Liedermacher
Mundartsänger
Rhiiländer
Frau
Läbigi Person